CELEX: C2006/294/113
Language: fi
Date: 2006-12-02 00:00:00
Title: Asia T-268/06: Kanne 22.9.2006 — Olympiaki Aeroporia Ypiresies v. Euroopan yhteisöjen komissio

2.12.2006   
            
            
               FI
            
            
               Euroopan unionin virallinen lehti
            
            
               C 294/55
            
         Kanne 22.9.2006 — Olympiaki Aeroporia Ypiresies v. Euroopan yhteisöjen komissio
   (Asia T-268/06)
   (2006/C 294/113)
   Oikeudenkäyntikieli: kreikka
   Asianosaiset
   
      Kantaja: Olympiaki Aeroporia Ypiresies A. E. (edustajat: asianajajat P. Anestis, T. Soames, G. Goeteyn, S. Mavrogenis ja M. Pinto de Lemos Fermiano Rato)
   
      Vastaaja: Euroopan yhteisöjen komissio
   Vaatimukset
   
               —
            
            
               sen vahingonkorvauksen enimmäismäärän, johon kantajalla on laillisesti oikeus 11.9. ja 14.9.2001 väliseltä ajalta, vahvistaminen, josta säädetään 26.4.2006 tehdyn komission päätöksen K(2006)1580 lopullinen 1 artiklassa, 668 783 057 Kreikan drakmaksi (GRD) on EY 230 ja EY 231 artiklan nojalla kumottava
            
         
               —
            
            
               riidanalaisen päätöksen 2 artikla, jonka mukaan kantajalle maksetut vahingonkorvaukset eivät sovellu yhteismarkkinoille, on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanne kohdistuu tukijärjestelmästä C 39/2003 (ex NN 119/2002), jota Kreikka sovelsi lentoyhtiöihin näille 11.9.–14.9.2001 aiheutuneiden vahinkojen vuoksi, 26.4.2006 tehtyyn komission päätökseen K(2006)1580 lopullinen.
   Ensiksi kantaja väittää, että kun komissio katsoo, että 14.9.2001 jälkeen myönnetty taloudellinen tuki ei suoraan liittynyt 11.9.2001 tapahtuneista terroristi-iskuista johtuneeseen Yhdysvaltain ilmatilan sulkemiseen ja että se oli tästä syystä yhteismarkkinoille soveltumatonta valtiontukea, komissio on tehnyt tosiseikkoja koskevan arviointivirheen ja soveltanut väärin EY 87 artiklan 2 kohdan b alakohtaa.
   Lopuksi kantaja toteaa, että se, ettei riidanalaisten korvausten hyväksymättä jättämistä ole lainkaan perusteltu, merkitsee olennaisten menettelymääräysten rikkomista, ja riidanalainen päätös on näin ollen kumottava.